**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Navn, titel i klub/organisation og dato

Michael Piloz, sportsdirektør – 01-05-2022

1. Klub/Organisation: Aarhus Bears / Bears Academy

# Udviklingsstatus for talent- og elitearbejde:

**2.1 Udvikling siden seneste SATE-analyse**

Talentudviklingen i basketball udvikler sig i rivende fart i øjeblikket, og vores akademi er landets absolut førende.

De stærkeste aarhusianske ungdomsspillere er dominerende i de ældste aldersgrupper og ungdomsspillere fra AGF, Viby, Skovbakken og Bears Academy har det seneste år vundet DM- og pokalmedaljer i U17 og U19 basketball.

De største talenter i U19-årgangen spiller seniorbasketball i Bears Academy, som deltager i Basketligaen, hvor holdet er blevet i top 8 i fire sæsoner i træk, i 2021/22 blev det til en sjetteplads.

Der er markant fokus på trænersiden på talentdelen, så vi nu har flere og dygtigere trænere, ligesom der er ansat trænere, der har flere timer i vores system. Det betyder, at der er endnu mere fokus på den enkelte spiller.

Det forventes til sæsonen 2022/23, at der vil være endnu mere fokus på udviklingen af topprofilerne, ligesom byens førende Basketligahold (Bakken Bears) vil sætte øget fokus på generationsskifte og talenter i truppen.

**2.2 Beskrivelse af klubbens organisation og ledelse** (herunder formand og talent/elite ansvarlig)

Klubben ledes formelt set af en bestyrelse, men i praksis af talentansvarlige Mads Sigersted.

**2.3 Beskrivelse af økonomi/støttekoncept på talent- og eliteområdet:**

Klubben er organiseret som en selvstændig forening, dog administrativt og økonomisk støttet af Bakken Bears. Klubben har kun talentudvikling som formål og det skal ske i samarbejde med de øvrige basketballklubber i Aarhus.  
Aarhus Bears driver talentarbejdet, herunder Basketligaholdet og er drivende medspiller i U19- og U17-programmet.  
Bakken Bears A/S driver et hold i Basketligahold og er ikke en del af foreningsstrukturen.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:  
  Bakken Bears bakker økonomisk op om projektet - både økonomisk og i form af administration. Bakken Bears har flere ansatte i administrationen, der har talentudvikling som primært arbejdsområde.  
  Derudover drives U17- og U19-holdet i dialog med andre basketballklubber i Aarhus (Skovbakken, AGF, Viby, BMI, m.fl.).

**2.6 Nationalt resultatniveau i klubben:**

Talenthold i Basketligaen: Nr. 6.  
Skovbakkens U15-hold, der skal danne grundstammen på næste sæsons U17-hold, blev nr. 3 i DM-slutspillet.  
U17-holdet blev nummer 5 i DM-slutspillet.  
U19-holdet er i skrivende stund kvalificeret til DM-semifinalerne og vandt den første kamp med 17 point.  
Det skal dog bemærkes, at ingen af holdene stiller i stærkeste opstilling i den løbende turnering, da de dygtigste spillere spiller en aldersgruppe over deres alder.

**2.7 Internationalt resultatniveau i klubben:**

Klubben har spillet træningskampe i Valencia og et fælles U19-hold mellem Bears Academy og Horsens IC vandt en meget stærk turnering på Gran Canaria.  
Det skal dog bemærkes, at corona-usikkerhed i 2021/22 har påvirket rejseaktiviteten.

**2.8 Resultatmålsætning for de kommende 2-3 år:**

Vigtigste målsætning er ikke resultater for talentholdene, men at der produceres spillere, der kan gøre sig på allerøverste niveau.  
Det er et afgørende mål, at vi løbende skaber spillere, der kan begå sig som U19-landsholdsspillere og senere Baskeliganiveau.  
Der er pt spillere fra ESAA/Bears Academy-systemet i mere end halvdelen af klubberne i Basketligaen, og de dygtigste spillere søger også mod udlandet.  
Bears Academy seniorholdet består bortset fra enkelte spillere af lokalt producerede spillere, og målet er at disse spillere bliver så dygtige, at de kan etablere sig hos topklubber i Danmark eller kan spille i udlandet.

# Faciliteter:

**3.1 Beskrivelse af klubbens primære træningsfaciliteter:**

Vejlby-Risskov Hallen.  
Derudover benyttes de faciliteter der stilles til rådighed i samarbejde med ESAA.

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

At Bakken Bears bygger en basketballhal, subsidiært en træningshal.  
Der er udarbejdet en udviklingsplan om at lave landets førende basketballhal.

1. **Talent:**

**4.1 Klubbens talentudviklingspolitik:**

Målsætningen er at være Nordeuropas bedste sted til talentudvikling kombineret med højt skoleuddannelsesniveau. Det gør vi kun ved samarbejde med mange uddannelsesinstitutioner, bl.a gennem ESAA, og ved at have landets bedste trænere tilknyttet. Vi har et internationalt perspektiv på talentudviklingen (inspiration fra udlandet, internationale spillere på talentakademiet, camps med udenlandske coaches, etc), og der begynder at blive tiltrukket spillere fra udlandet.

**4.2 Klubbens strategi til at rekruttere nye talenter:**

Arbejdet på bolig/socialt set up er løftet meget de seneste år. Til de kommende år tiltrækkes følgelig talenter fra hele landet. Det kræver stabilt bolig set up til 15-16-årige (pædagogisk opsyn). Her arbejder vi på mere permanente løsninger.

**4.3 Har specialforbundet et udviklet Aldersrelateret TræningsKoncept (ATK)** ja/nej

**Klubstrategi for implementering af ATK:**

Kun op til U14. Dermed ingen relevant implementering.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Der er to ugentlige morgentræninger (ESAA). Derudover daglig eftermiddagstræning for U19, U17 og Basketliga-holdet (som kun består af helt unge spillere).

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Bears Academy Basketligaholdet samarbejder med Bakken Bears, så de største talenter kan træne med Bakken Bears og spiller både med Bakken Bears og Bears Academy (dobbeltlicensregel). En rigtig god måde at integrere spillerne i elitekulturen, og stadig give dem spilletid på et niveau, der sportsligt passer til dem.

**4.6 Klubbens fokus på talenters udvikling af mentale-, sociale- og menneskelige kompetencer:**

Her bruges mange af ESAAs aktiviteter. Derudover sikrer vi pædagogisk opsyn for de talenter, der er under 18 år og som ikke bor hjemme. Vi har ansat kapaciteter, der bidrager på området.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf?)ja

* Hvis ja, implementeres dette værdisæt i klubbens talentarbejde? nej

**4.8 Klubbens talentmålsætninger og fokusområder for de kommende 2-3 år:**

Primært fokus er at tiltrække større og unikke talenter både nationalt og internationalt. Dette skal ske gennem nogle cases, hvor spillerne lykkes og dermed viser eksemplet for andre spillere.

1. **Elite:**

**5.1 Klubbens elitepolitik:**

Bears Academy seniorholdet skal etablere sig i Basketligaen med talentfulde spillere som den bærende kerne. Holdet kan til tider suppleres af erfarne spillere, men målet er at der løbende bliver plads til nye spillere.  
U17 og U19-holdet skal tiltrække og fastholde de bedst mulige spillere fra Danmark og de omkringliggende lande, og holdet skal gerne være fast bestanddel blandt de bedste hold i Norden. Der skal løbende udvikles spillere, der kan gøre sig i Basketligaen samt enkelte profiler, der kan gøre sig gældende på absolut højeste nationale niveau.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Der trænes på forskellige niveauer i løbet af ugen. Der er mange snitflader og der laves derfor individuelle ugeplaner med henblik på at udvikle det enkelte talent. De dygtigste talenter deltager i træningerne hos Bakken Bears, der træner op til 10 gange ugentligt.

**5.3 Klubbens målsætninger for eliteafdelingen i de kommende 2-3 år:**

At spille internationalt og være i stand til at konkurrere samt at være med, når de danske titler skal afgøres.

# Trænerressourcer og talentmanagement:

**6.1 Ledelsesansvarlige for trænere og talentudvikling:**Mads Sigersted.

**6.2 Strategi for trænerudvikling/træneruddannelse:**

Sikre at alle trænere kommer på højst muligt uddannelsesniveau.

**6.3 Navne på trænere og et kort formuleret erfarings- og uddannelsesmæssigt CV:**

Mads Sigersted – dansk mester som både spiller og træner. Læreruddannet og uddannet på højeste niveau.  
Alex Arias – spansk træner. Ass coach for Basketligaholdet.  
Anton Elsner – dansk mester som spiller og erfaren talenttræner. Træner U19.  
Thomas Hemmingsen – tidligere pokalfinalist med Værløse (damer), nu træner for Bears Academy (Basketligaen).  
Jesper Serritzlew – tidligere dansk ligaspiller, U19-træner.  
Emil Svendsen – trænertalent, tidligere dansk ungdomsmester. Træner U17.

**6.4 Er klubbens aflønning af talent- og elitetrænere prioriteret?**

Ja, to fuldtidsansatte, og flere deltidsansatte trænere.

**6.5 Øvrige relevante informationer vedrørende træner set-up:**

Der er stigende interesse fra trænere i miljøet for at blive en del af Bears Academy.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Det er klubben, der driver samarbejdet. Der er sammenhæng mellem trænere i ESAA og i klubregi.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år? ja/nej

**DIF/Team Danmark**

**7.3 Har sportsgrenen en placering i Team Danmarks støttekoncept**: nej

* Hvis ja, hvilken? Klik her for at angive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

nej

* Hvis ja, hvilken? Klik eller tryk her for at skrive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** ja

* Hvis ja, beskrives klubbens rolle i forbundet: Ja, vi er godkendt og støttes af DBBF. Det samarbejde intensiveres løbende, bl.a. gennem fælles ansættelse af en træner/administrativ styrkelse af den lokale talentudvikling.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Samarbejde med Idrætshøjskolen i Aarhus og Risskov Efterskole omkring bolig. Fungerer i samarbejde med ESAA og Bakken Bears.

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

Fungerer i samarbejde med ESAA og Bakken Bears.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

Vi har alle funktioner som nævnt ovenfor.

**8.3 Har de bedste talenter adgang til Team Danmarks support funktioner?** nej

**8.4 Har de bedste seniorer adgang til Team Danmarks support funktioner?** nej

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  ja

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**8.8 Er der i klubben kendskab til** [**Team Danmark og DIFs**](file:///C://Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til  
  at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** ja

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere? n**ej

**8.11 Udviklingsområder og planlagte handlinger på supportfunktionsområdet:**

Selvom vi har taget store skridt på området det seneste år, ønsker vi at styrke tilbuddet om fysisk træning på U19 og Basketligaen-niveau.  
Samtidig vil vi fokusere yderligere på info om kost. Problemet er ikke spiseforstyrrelser, men om udøvere spiser nok/rigtigt.  
Vi er også bevidste om vigtigheden af at opgradere bolig-tilbud til spillere (specielt udefra).

# Andre forhold

Der er fortsat stor vækst indenfor basketball.   
Der arbejdes på egne faciliteter.  
Det vil være endog særdeles ønskværdigt med yderligere morgentræningsmulighed, så vores spillere kan træne fire gange ugentligt.